লুনা ৩
লুনা ৩, বা ই-২এ নং. ১ (রুশ: Луна 3) হলো লুনা কর্মসূচির অংশ হিসাবে ১৯৫৯ সালে মহাশূণ্যে প্রেরণ করা একটি সোভিয়েত মহাকাশযান। এটি ছিল চাঁদের দূরবর্তী অংশের ছবি তোলার জন্য প্রেরিত প্রথম অভিযান এবং তৃতীয় সোভিয়েত মহাকাশ অনুসন্ধান কার্যক্রম যা চাঁদের আশেপাশে পাঠানো হয়েছিল। চাঁদের দূরপাশের ঐতিহাসিক, আগে কখনো দেখা যায় নি এমন দৃশ্যগুলি যখন বিশ্বজুড়ে প্রকাশিত হয়েছিল তখন উত্তেজনা এবং আগ্রহের কারণ হয়েছিল এবং ছবিগুলি থেকে চাঁদের দূরের দিকের একটি অস্থায়ী চিত্রাবলীর সংকলন তৈরি করা হয়েছিলো।